REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj:

29.novembar 2021. godine

B e o g r a d

REPUBLIČKA IZBORNA KOMISIJA

Kralja Milana 14

Beograd

Odbor za ustavna pitanja i zakonodavstvo Narodne skupštine, na 75. sednici održanoj 29. novembra 2021. godine utvrdio je pitanje o kome se građani izjašnjavaju na Republičkom referendumu sa ponuđenim odgovorima.

Na osnovu člana 36. stav 2. Zakona o referendumu i narodnoj inicijativi („Službeni glasnik RS“, broj 111/21), dostavljamo vam predlog referendumskog pitanja sa ponuđenim odgovorima, radi pribavljanja pozitivnog mišljenja.

PREDSEDNIK ODBORA

Jelena Žarić Kovačević

Na osnovu člana 203. stav 7. Ustava Republike Srbije („Službeni glasnik RS“, broj 98/06) i člana 13. i člana 18. Zakona o referendumu i narodnoj inicijativi („Službeni glasnik RS“, broj 111/21 ),

Narodna skupština Republike Srbije, na \_\_\_\_\_\_\_\_\_\_\_\_\_\_\_ sednici u 2021. godini, održanoj \_\_\_\_\_\_\_\_ 2021. godine, donela je

O D L U K U

O RASPISIVANjU REPUBLIČKOG REFERENDUMA RADI

POTVRĐIVANjA AKTA O PROMENI USTAVA REPUBLIKE SRBIJE

1. Raspisuje se republički referendum radi potvrđivanja akta o promeni Ustava Republike Srbije, koji je Narodna skupština Republike Srbije usvojila na sednici ----------------------------------------.

2. Republički referendum će se održati 16. januara 2022. godine, u vremenu od 7.00 do 20,00 časova.

3. Na republičkom referendumu građani se izjašnjavaju o sledećem pitanju:

„Da li ste za potvrđivanje akta o promeni Ustava Republike Srbije“.

4. Na glasačkom listiću građani će se izjašnjavati zaokruživanjem reči: „da“ ili reči „ne“.

5. Republička izborna komisija utvrdiće i objaviti ukupne rezultate republičkog referenduma i dostaviće izveštaj o sprovedenom republičkom referendumu Narodnoj skupštini Republike Srbije.

6. Radi upoznavanja građana sa sadržinom akta o promeni Ustava Republike Srbije koji se potvrđuje na republičkom referendumu, akt o promeni Ustava Republike Srbije sa obrazloženjem objaviće se u „Službenom glasniku Republike Srbije“, kao sastavni deo ove odluke.

Ova odluka stupa na snagu danom donošenja i objavljuje se u „Službenom glasniku Republike Srbije“

RS broj \_\_\_

U Beogradu, \_\_. \_\_\_\_\_\_\_\_\_ 2021. godine

Narodna skupština Republike Srbije

Predsednik

Ivica Dačić

O b r a z l o ž e nj e

Narodna skupština na sednici održanoj 30. novembra 2021. godine usvojila je akt o promeni Ustava Republike Srbije. Navedenim aktom o promeni Ustava Republike Srbije vrši se promena u Prvom delu, koji se odnosi na načela Ustava, i to u članu 4. koji se odnosi na podelu vlasti, u Petom delu, koji se odnosi na uređenje vlasti, u glavi 1, koja se odnosi na Narodnu skupštinu, i to u članu 99. koji se odnosi na nadležnosti Narodne skupštine i u članu 105. koji se odnosi na način odlučivanja u Narodnoj skupštini, i u celoj glavi 7, koja se odnosi na sudove, i u Šestom delu, koji se odnosi na položaj Ustavnog suda, u članu 172, koji se odnosi na sastav Ustavnog suda, izbor i imenovanje sudija Ustavnog suda.

Imajući u vidu da se navedenim aktom o promeni Ustava vrše promene koje se odnose na načela Ustava i uređenje vlasti kod kojih je u članu 203. stav 7. Ustava Republike Srbije utvrđeno je da je Narodna skupština dužna da akt o promeni Ustava stavi na republički referendum radi potvrđivanja, Odbor za ustavna pitanja i zakonodavstvo je, u skladu sa članom 145. stav 2. Poslovnika Narodne skupštine, podneo Narodnoj skupštini 29. novembra 2021. godine Predlog odluke o raspisivanju referenduma.

U članu 18. stav 1. Zakona o referendumu i narodnoj inicijativi utvrđeno je da odluka o raspisivanju referenduma sadrži obavezno: navođenje teritorije za koje se raspisuje referendum; naziv akta, odnosno pitanje o kome se građani izjašnjavaju na referendumu sa ponuđenim odgovorima; datum održavanja referenduma; vreme trajanja glasanja na referendumu i vrstu referenduma koji se raspisuje. Akt o kome se građani izjašnjavaju na referendumu i obrazloženje tog akta, odnosno obrazloženje pitanja o kome se građani izjašnjavaju na referendumu sastavni su deo odluke o raspisivanju referenduma. U stavu 2. ovog člana utvrđeno jeda se odluka o raspisivanju referenduma objavljuje u službenom glasilu Republike Srbije, a u stavu 4. da se u slučaju raspisivanja referenduma o promeni Ustava, referendum se može održati najranije 45 dana od dana raspisivanja referenduma, a najkasnije 60 dana od dana usvajanja akta o promeni Ustava. U članu 19. stav 3. utvrđeno je da je nadležna izborna komisija za sprovođenje republičkog referenduma Republička izborna komisija. U članu 26. stav 1. utvrđena je nadležnost Republičke izborne komisije da pruži građanima objektivne informacije o aktu o kome se odlučuje na referendumu, kao i načini na koje će to činiti.